દરમિયાનના વર્ષોમાં વકીલોની હડતાલ, બહિષ્કાર અને ધમકીભર્યા "વિરોધો"એ કોર્ટ અથવા ન્યાયિક સિસ્ટમને બહુ ખલેલ પહોંચાડી નથી. 2016માં, ટેલિવિઝન સમાચાર ચેનલોએ કેટલાક વકીલોને દિલ્હીના પટિયાલા કોર્ટમાં પત્રકારો અને જવાહરલાલ નેહરુ યુનિવર્સિટીના વિદ્યાર્થી નેતાઓને ધક્કે ચડાવતા બતાવ્યા હતા અને તેમના આ કૃત્યને "રાષ્ટ્રવાદી" ફરજમાં ખપાવતા હતા. તે જ વર્ષે, બેંગલુરુના વકીલો પોલીસ સાથે સામસામી મારામારીમાં ઉતર્યા હતા. જ્યારે કેરળના વકીલો તો લાંબી હડતાલ પર ગયા હતા, ત્યારે તેઓ વકીલ જેવા ઓછા બદમાશો જેવા વધુ લાગતા હતા. મે 2008માં ફૈઝાબાદ કોર્ટમાં ગુસ્સે ભરાયેલા સાથી વકીલોઓ વકીલ મોહમ્મદ શોએબને નિશાન બનાવ્યા હતા. કેમકે તેમની દલીલ પ્રમાણે શોએબ "આતંકવાદી"નો કેસ લડી રહ્યા હતા. વાસ્તવમાં, અનેક બાર એસોસિએશનોએ તેમના સભ્યોને કહેવાતા "આતંકવાદી"ઓનો કેસ લડવા ઉપર પ્રતિબંધ મુકતો ઠરાવ પસાર કર્યો છે. બસ્તરમાં જગદાલપુર કાનુની સહાય સંગઠનને તે માઓવાદીઓને મદદ કરી રહ્યુ છે એવા આધાર પર બસ્તરમાંથી ઉચાળા ભરવાની ફરજ પડી હતી. તેમાં બાર કાઉન્સિલ ઓફ ઇન્ડિયા રુલ્સના સ્ટાન્ડર્ડ્સ ઓફ પ્રોફેશનલ કન્ડક્ટ એન્ડ એટિકેટના રુલ 11નું સ્પષ્ટ ઉલ્લંઘન થાય છે. એ રુલ છે: "એક એડવોકેટ અદાલતો અથવા ટ્રિબ્યુનલો કે અન્ય કોઈ ઓથોરિટી સામે કે ઓથોરિટીમાં તેમની સ્થાયી સાથે સુસંગત બારમાં ઉભા રહેવા ફી પર પ્રેક્ટિસ કરવાની દરખાસ્ત કરે તે દરેકની બ્રિફ સ્વિકારવા બંધાયેલો છે. માત્ર ખાસ સંજોગોમાં જ કોઈ ચોક્કસ બ્રિફ સ્વીકારવાનો ઇનકાર યોગ્ય ઠેરવી શકે છે."